জনুৱারি ১৮গী অয়ুক পুং ১০:৩০ তাবদা ভিদিও কনফরেন্সকী খুৎথাংদা প্রধান মন্ত্রী শ্রী নরেন্দ্র মোদীনা অহমেদবাদ মেত্রো রেল প্রোজেক ফেজ-২ অমসুং সুরত মেত্রো রেল প্রোজেক্কী ভুমি পুজন পাংথোক্কনি।থৌরম অদুদা গুজরাতকী রাজ্যপাল, য়ুনিয়ন হোম মিনিস্তর, গুজরাতকী চীফ মিনিস্তর অমসুং হাওসিং অমসুং অর্বান এফেয়ার্সকী য়ুনিয়ন মিনিস্তর শরুক য়াগনি। মেত্রো রেল প্রোজেকশিং অসিনা হায়রিবা সহরশিং অসিদা অকোয়বগী ফিবম শোকহন্দবা ‘মাস রেপিদ ত্রান্সিৎ সিস্তেম’ অমা লৈহনগনি।
অহমেদবাদ মেত্রো রেল প্রোজেক ফেজ-২গী মরমদা
অহমেদবাদ মেত্রো রেল প্রোজেক ফেজ-২ অসি কোরিদোর অনি লৈ অমসুং কিলোমিতর ২৮.২৫ শাংই। কোরিদোর-১না কিলোমিতর ২২.৮নি অমসুং মসি মোতেরা স্তদিয়মদগী হৌরগা মহাত্মা মন্দির ফাওবনি। কোরিদোর-২না কিলোমিতর ৫.৪ শাংই অমসুং জি.এন.এল.য়ুদগী জি.আই.এফ.তি গেত ফাওবনি। ফেজ-২ প্রোজেক অসিগী অপুনবা শেনফম্না লুপা করোর ৫,৩৮৪নি।
সুরত মেত্রো রেল প্রোজেক্কী মরমদা
সুরত মেত্রো রেল প্রোজেক অসি কিলোমিতর ৪০.৩৫ শাংই অমসুং কোরিদোর অনি লৈ। কোরিদোর-১না কিলোমিতর ২১.৬১ শাংই অমসুং সারথানাদগী দ্রিম সিতি ফাওবনি। কোরিদোর-২না কিলোমিতর ১৮.৭৪ শাংই অমসুং ভেসান্দগী সারোলি ফাওবনি। প্রোজেক অসি মপুংফানা লোইশিনবদা চঙগদবা অপুনবা শেনফম লুপা করোর ১২,০২০নি।
mni_Beng mni_Beng mni_Beng mni_Beng mni_Beng